Legal Document

Category: 85

Text:
8. ΑΠΟΦΑΣΙΣ ΥΠΟΥΡΓΟΥ   ΚΟΙΝ. ΥΠΗΡΕΣΙΩΝ Αριθ.Γ1α/οίκ. 4291 της 25 Αυγ./21 Σεπτ. 1978  (ΦΕΚ Β΄ 802)  Περί καταβολής δαπάνης σε Ξενοδόχους ή ιδιοκτήτες άλλων χώρων, που δημιουργείται λόγω εγκαταστάσεως και διατροφής θεομηνιοπλήκτων οικογενειών ή ατόμων σ’ αυτά. Έχοντας υπόψη: 1)Τις διατάξεις: α)του Ν.Δ. 57/1973 (ΦΕΚ 149/73 τ.Α΄) «περί λήψεως μέτρων κοινωνικής προστασίας των οικονομικώς αδυνάτων και καταργήσεως των διεπουσών τον θεσμόν της απορίας διατάξεων», β)του άρθρ. 4 του Νόμ. 776 (ΦΕΚ 68/6.5.78 τ.Α΄) «περί καταβολής μηνιαίου βοηθήματος δια μίσθωσιν οικήματος εις καταστάσας αστέγους οικογενείας, της περιοχής Νομού Αττικής εκ των θεομηνιών 1977-1978». 2.Την απόφαση Δ3/2087/6.12.77 (ΦΕΚ 1278/ 6.12.77 τ.Β΄) των Πρωθυπουργού και Υπουργού Κοινωνικών Υπηρεσιών «περί αναθέσεως των αρμοδιοτήτων στους Υφυπουργούς Κοινωνικών Υπηρεσιών», αποφασίζουμε: 1.Καθορίζουμε ως ακολούθως τον τρόπον της καταβολής της προκυπτούσης δαπάνης από την προσωρινήν εγκατάσταση και διατροφή σε Ξενοδοχεία ή άλλους χώρους, θεομηνιοπλήκτων οικογενειών ή μεμονωμένων ατόμων. α)Η καταβολή της δαπάνης θα γίνεται σε βάρος των πιστώσεων του φορέα 385ΚΑΕ 2624 του προϋπολογισμού εξόδων του Υπουργείου Κοιν. Υπηρεσιών, οι οποίες μεταβιβάζονται στο «λογαριασμό πρώτων κοινωνικών βοηθειών» κάθε Νομαρχίας. β)Η ανωτέρω δαπάνη θα καταβάλλεται απ’ ευθείας στους Ξενοδόχους ή ιδιοκτήτες άλλων χώρων, από υπόλογο οριζόμενο από τον οικείο Νομάρχη ή εξουσιοδοτημένο απ’ αυτόν όργανο. 2.Δικαιολογητικά δια την πληρωμή της δαπάνης ορίζονται: α)Αντίγραφο της αναγνωριστικής αποφάσεως των δικαιούχων της προσωρινής εγκαταστάσεως οικογενειών η οποία θα εκδίδεται, σύμφωνα με τα οριζόμενα στη Δ1α/οίκ. 7727/3.8.1973 υπουργική απόφαση παρ. 3 και 4 του άρθρ. 4. β)Τιμολόγιο του Ξενοδοχείου ή των ιδιοκτητών άλλων χώρων, από το οποίο θα προκύπτουν οι προσφερθείσες υπηρεσίες και το ύψος της δαπάνης. Η απόφαση αυτή να δημοσιευθεί στην Εφημερίδα της Κυβερνήσεως.       Σελ. 84,322(α) Τεύχος 713-Σελ. 138 35.Β.ε.8 Πληττόμενοι από θεομηνίες και άλλα έκτακτα γεγονότα